उधर, मोहन जी तोड़ मेहनत कर रहा था। सेठ की दुकान बंद होने के बाद वहीं बाहर मेज लगा कर चाय बेचने लगा। इस धंधे से भी कुछ कमाई हो जाती जो सोहन की फीस देने में काफी सहायक होती। अक्सर रात के 11 बजे अपनी चाय की दुकान बंद कर वो जब घर लौटता तो सोहन को सोया पाता। कई दिनों से तो दोनों में कोई बातचीत भी न हो पायी थी। सुबह 5 बजे उठ घर का सारा काम करना पड़ता और फिर 8 बजे सेठ की दुकान खोलनी होती थी। मोहन सुबह ही दोनों वक़्त का खाना बना लेता। वह नहीं चाहता था कि घर के काम करने की वजह से सोहन की पढ़ाई में कोई बाधा पड़े।